**ELŐTERJESZTÉS**

**Körmend Város Önkormányzata Képviselő-testületének 2016. június 27-i ülésére**

**Tárgy:** pályázat benyújtása az I. világháborús emlékmű környékének rendbetételére

Tisztelt Képviselő-testület!

A Közép- és Kelet-európai Történelem és Társadalom Kutatásáért Közalapítvány XX. Század Intézete az első világháború centenáriumi rendezvénysorozata, keretében az Első Világháborús Centenáriumi Emlékbizottság megbízásából pályázatot hirdetett az első világháború történelmi emlékeit őrző emlékművek rendbetételére, renoválására, helyreállítására.

A pályázat keretében tervezetten az emlékmű megközelíthetőségének javítása és a zöldterület rendbetétele /parkosítása/ valósulna meg, tekintettel arra, hogy a I. világháborús emlékmű szobor együttese már megújításra került.

A pályázati kiírás keretében támogatásban részesült projektek támogatási és megvalósítási időszaka 2016. február 15. – 2016. december 31.

Az elnyerhető támogatás összegének felső határa 2.000.000,- Ft vissza nem térítendő támogatás. A projekt tervezett költségbecslése 4.000.000,- Ft, melyhez legalább 2.000.000,- Ft önerő biztosítása szükséges. Az Önkormányzat számára kiemelten fontos az emlékmű környékének rendbetétele, ezért a 2016. évi költségvetési rendelet 6. számú mellékletében már korábban elkülönítésre került 7.175.000 Ft. Ebből - a szobor együttes teljes rekonstrukciójára - már 3.175.000 Ft teljesült. A fennmaradt 4.000.000 Ft fedezetet nyújt a teljes fejlesztési költségre, így a pályázat benyújtásához szükséges önrész már rendelkezésre áll.

Önkormányzatunk célja, hogy ily módon is ébren tartsa az első világháborúval kapcsolatos társadalmi emlékezetet és hozzájáruljon a közös értékeken, történelmen és kultúrán alapuló magyar és európai identitás erősítéséhez.

A végleges műszaki tartalom a pályázaton elnyert forrás függvényében kerül meghatározásra, mivel a pályázatok beadása folyamatos, egészen a rendelkezésre álló források kimerüléséig.

Kérem a tisztelt Képviselő-testületet, hogy az I. világháborús emlékmű környékének megújítását döntésükben támogatni szíveskedjenek.

**HATÁROZATI JAVASLAT**

Körmend Város Önkormányzatának Képviselő-testülete

1. pályázatot kíván benyújtani a Közép- és Kelet-európai Történelem és Társadalom Kutatásáért Közalapítvány XX. Század Intézete által meghirdetett „Az első világháború történelmi emlékeit őrző emlékművek rendbetételére, renoválásra, helyreállítására” c. pályázati felhívásra.

2. felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

Felelős: polgármester

Határidő: 2016.07.31.

Körmend, 2016. június 17.

 **Bebes István
 polgármester**